b'\n_START_ARTICLE_\nKimbell Art Museum\n_START_PARAGRAPH_\nKimbell Art Museum er et museum beliggende i Fort Worth, Texas, USA. Museet rummer en lille samling af europ\xc3\xa6iske, asiatiske og pr\xc3\xa6columbianske v\xc3\xa6rker, s\xc3\xa5vel som forskellige skiftende udstillinger fra andre samlinger. Bygningen er tegnet af Louis Kahn.\n_START_SECTION_\nHistorie\n_START_PARAGRAPH_\nKimbell Art Foundation (Kimbell kunstfund) blev grundlagt efter \xc3\xb8nske af Kay Kimbell, en texansk industrimand og kunstsamler, som \xc3\xb8nskede at oprette et kunstinstitut til beboerne i Texas. Ved sin d\xc3\xb8d i 1964 besluttede hans enke Velma Fuller Kimbell at anvende hele ejendom til finansiering af instituttet. Museumsbygningen blev bestilt i 1966 og \xc3\xa5bnede i 1972. Den 11.000 m\xc2\xb2 store bygning er tegnet af arkitekten Louis Kahn og har form som en r\xc3\xa6kke rum defineret ved parallelle t\xc3\xb8ndehv\xc3\xa6lvinge._NEWLINE_For nylig har det blevet besluttet at museet skal udvides med en tilbygning til hvilke arbejde Renzo Piano blev valgt som arkitekt\n_START_SECTION_\nV\xc3\xa6rker\n_START_PARAGRAPH_\nI den europ\xc3\xa6iske samling er der bl.a. v\xc3\xa6rker af Michelangelo, Picasso, Caravaggio, El Greco, Rembrandt, Claude Monet, Thomas Gainsborough, \xc3\x89lisabeth Vig\xc3\xa9e-Le Brun, Rubens. Det indeholder desuden det eneste maleri af Adam Elsheimer udenfor Europa. To vigtige malerier af Piet Mondrian repr\xc3\xa6senterer den modernistiske periode._NEWLINE_Der er en samling af oldsager fra den klassiske periode, der str\xc3\xa6kker sig fra assyriske til gr\xc3\xa6ske og romerske genstande._NEWLINE_Den asiatiske samling omfatter krukker fra yngre stenalder i Kina og v\xc3\xa6rker fra Tang, Song og Ming dynastierne._NEWLINE_Japansk kunst er fokuseret p\xc3\xa5 Momoyama og Edo perioderne.'